Document ID: 32008R0460

KOMISIJAS REGULA (EK) Nr. 460/2008
(2008. gada 27. maijs),
ar kuru groza Regulu (EK) Nr. 85/2004, ar ko nosaka tirdzniecības standartu āboliem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 26. septembra Regulu (EK) Nr. 1182/2007, ar ko paredz īpašus noteikumus augļu un dārzeņu nozarei un ar ko groza Direktīvas 2001/112/EK un 2001/113/EK un Regulas (EEK) Nr. 827/68, (EK) Nr. 2200/96, (EK) Nr. 2201/96, (EK) Nr. 2826/2000, (EK) Nr. 1782/2003 un (EK) Nr. 318/2006, kā arī atceļ Regulu (EK) Nr. 2202/96 (1), un jo īpaši tās 42. panta a) apakšpunktu,
tā kā:
(1)
Komisijas Regulā (EK) Nr. 85/2004 (2) jo īpaši paredzēts no 2008. gada 1. jūnija samazināt minimālo lielumu, lai tas atbilstu lielumam, kas noteikts ar Apvienoto Nāciju Organizācijas Eiropas Ekonomikas komisijas (ANO/EEK) standartu āboliem UNECE-FFV-50. Tomēr, tā kā šis standarts ir grozīts attiecīgi, ir jāatjaunina noteikumi par šķirošanu pēc lieluma.
(2)
Lai šāda rīcība nenonāktu pretrunā ar tirdzniecības tiesībām, no Regulas (EK) Nr. 85/2004 pielikuma papildinājumā noteiktā ābolu šķirņu saraksta ir jāsvītro visas atsauces uz preču zīmi.
(3)
Lai atvieglotu pārbaudes, ir arī jāpārskata minētais šķirņu saraksts. Tāpēc šķirnei “Reinette blanche du Canada” ir jāpievieno sinonīms “Renetta del Canada”, kā arī šajā pašā sarakstā ir jāiekļauj ābolu šķirne “Zarja Alatau”.
(4)
Tādēļ attiecīgi jāgroza Regula (EK) Nr. 85/2004.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 85/2004 pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 27. maijā

Labels: 3
17